**Personāla atlases konsultanta iesaistes apjoms un uzdevumi**

**RP SIA “Rīgas satiksme”**

**(turpmāk - Sabiedrība)**

**divu valdes locekļu kandidātu atlasei un novērtēšanai**

Ievērojot Ministru kabineta 2020.gada 4.februāra noteikumos Nr.63 “Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu, kā arī valdes un padomes locekļu mēneša atlīdzības maksimālo apmēru” noteikto, Rīgas pilsētas pašvaldībai piederošās kapitālsabiedrības RP SIA “Rīgas satiksme” valdē darbojas pieci valdes locekļi, no kuriem divi iecelti kā pagaidu valdes locekļi un viņi strādā līdz brīdim, kad atklātas nominācijas procedūras rezultātā kapitāla daļu turētāja pārstāvis apstiprinās amatā jaunos valdes locekļus.

Ievērojot Publiskas personas kapitāla daļu un kapitālsabiedrību pārvaldības likuma 37.panta trešo daļu, valdes locekļu kandidāti tiek atlasīti, organizējot publisku kandidātu pieteikšanas procedūru. Atlasot valdes locekļus, **nominēšanas procesā papildus jāpiesaista personāla atlases konsultants.**

RP SIA “Rīgas satiksme” **valdes** **locekļiem izvirzāmās prasības un nepieciešamās kompetences** un to vērtēšanas kritēriji noteikti atbilstoši Ministru kabineta 2020.gada 7.janvāra noteikumiem Nr.20 “Valdes un padomes locekļu nominēšanas kārtība kapitālsabiedrības, kuras kapitāla daļas pieder valstij vai atvasinātai publiskai personai” (turpmāk – MK noteikumi Nr.20) un personāla atlases konsultants ar tiem tiks iepazīstināts, saņemot Darba uzdevumu no Nominācijas komisijas.

**Darba uzdevums personāla atlases konsultantam:**

1. Vienas nedēļas laikā pēc Nominācijas komisijas uzdevuma saņemšanas **iegūt atsauksmes** par kandidātiem (vēlams no pēdējām 3 darba vietām un 3 dažādām amata pozīcijām (vadītājs, kolēģis un padotais)), izanalizēt tās un sagatavot vērtējumu par saņemtajām atsauksmēm.
2. **Pārbaudīt, vai kandidātiem ir nevainojama reputācija, un noteikt reputācijas riskus**, kā arī iesniegt un prezentēt Nominācijas komisijai izvērstu pārskatu (priekšlikumu) par kandidātu atbilstību izvirzītajai reputācijas prasībai, sniedzot par publiski pieejamo informāciju analīzi, secinājumus un rekomendācijas Nominācijas komisijai. Kandidātu reputāciju vērtē par pēdējiem 10 gadiem, pēc iespējas vērtējot šādu informāciju:

* par kandidātu nav publiski pieejama negatīva rakstura informācija, kas var liecināt par iespējamu saistību ar finanšu līdzekļu un mantas izšķērdēšanu vai citu nesaimniecisku rīcību;
* kandidāts nav bijis valdes vai padomes loceklis kapitālsabiedrībās, kas atzītas par maksātnespējīgām šī kandidāta amata pienākumu pildīšanas laikā;
* kandidāts nav bijis valdes vai padomes loceklis kapitālsabiedrībai, kurā notiek vai ir notikusi izmeklēšana krimināllietā saistītā ar kapitālsabiedrības saimniecisko darbību;
* kandidāts attiecībās ar kapitāla daļu turētāja pārstāvi līdz šim ir rīkojies pārredzami, atklāti un atsaucīgi (piemēram, nav sniedzis maldinošu informāciju);
* informācija par kandidāta līdzšinējo personisko rīcību vai komercdarbību publiskas personas kapitālsabiedrībās vai valsts vai Pašvaldības institūcijās;
* persona nav iesaistīta komercdarbībā, kura nav caurskatāma un izskaidrojama, tādējādi radot personai reputācijas riskus;
* citi apstākļi, kas dod iemeslu šaubām par to, ka kandidāts kā valdes vai padomes loceklis kapitālsabiedrībā nav veicis savus pienākumus kā krietns un rūpīgs saimnieks.

1. Divu nedēļu laikā pēc atsauksmju un reputācijas pārskata prezentēšanas un uzdevuma saņemšanas no Nominācijas komisijas ne vairāk kā 15 kandidātiem:

* **novērtēt kandidātu kompetences**, izmantojot intervijas vai citu – atbilstošāku – kompetenču novērtēšanas metodi. Paredzēt iespēju veikt papildus pakalpojumu Publisko iepirkumu likuma 61.panta piektās daļas 2.punktā noteiktā līgumcenas pieauguma ietvaros.
* **veikt kandidātu personības novērtēšanas testus**. Paredzēt iespēju veikt papildus pakalpojumu Publisko iepirkumu likuma 61.panta piektās daļas 2.punktā noteiktā līgumcenas pieauguma ietvaros.
* **Iesniegt Nominācijas komisijai pārskatu** par kandidātu kompetenču novērtēšanu un pārskatu par kandidātu personības novērtēšanu, sniedzot novērtējumu par katru kandidātu un veicot salīdzinājumu par kandidātiem, prezentēt to Nominācijas komisijai un sniegt priekšlikumu par kandidātiem, kas izvirzāmi uz nākošo atlases kārtu.

1. Pēc Nominācijas komisijas uzaicinājuma piedalīties Nominācijas komisijas sēdēs ar padomdevēja tiesībām un/vai **sniegt konsultācijas** savas kompetences ietvaros.

Nodrošināt 6 (sešu) mēnešu garantiju atlases procesa rezultātam, nodrošinot iespēju bez papildu samaksas veikt atkārtotu atlasi situācijā, ja ar atlasīto kandidātu tiek pārtraukts pilnvarojuma līgums 6 (sešu) mēnešu laikā pēc šī pilnvarojuma parakstīšanas brīža, ja atlasītais kandidāts nekvalitatīvi veic savus pienākumus vai atstāj amatu pēc paša vēlēšanās.